CELEX: 32004R1754
Language: mt
Date: 2004-10-04 00:00:00
Title: Regolament tal-Kunsill (KE) Nru 1754/2004 ta' l- 4 ta' Ottubru 2004 li jemenda r-Regolament (KE) Nru 176/2000 li jemenda r-Regolament (KE) Nru 1015/94 li jimponi dazju anti-dumping definittiv fuq l-importazzjoni ta' sistemi ta' kamera tat-televiżjoni li joriġinaw fil-Ġappun

108              MT              Il-Ġurnal Uffiċjali ta’ l-Unjoni Ewropea                 11.12.2008

32004R1754

12.10.2004                    IL-ĠURNAL UFFIĊJALI TA’ L-UNJONI EWROPEA                        L 313/1

                      REGOLAMENT TAL-KUNSILL (KE) Nru 1754/2004

                                      ta' l-4 ta’ Ottubru 2004

                           li jemenda r-Regolament (KE) Nru 176/2000
                           li jemenda r-Regolament (KE) Nru 1015/94
                             li jimponi dazju anti-dumping definittiv
         fuq l-importazzjoni ta' sistemi ta' kamera tat-televiżjoni li joriġinaw fil-Ġappun

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-
protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-
Komunità Ewropea1 ("ir-Regolament bażiku"),

Waqt li kkunsidra l-proposta ppreżentata mill-Kummissjoni wara konsultazzjoni mal-Kumitat
Konsultattiv,

1
        ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru
        461/2004 (ĠU L 77, 13.3.2004, p. 12).
 ---pagebreak--- 11.12.2008       MT                Il-Ġurnal Uffiċjali ta’ l-Unjoni Ewropea                              109

Billi:

                                    A. PROĊEDURA TA' QABEL

(1)       Il-Kunsill, permezz tar-Regolament (KE) Nru 1015/941, impona dazju anti-dumping
          definittiv fuq l-importazzjoni ta' sistemi ta' kamera tat-televiżjoni ("TCS") li joriġinaw fil-
          Ġappun. Il-Kunsill wara kkonferma d-dazju anti-dumping definittiv bir-Regolament (KE)
          Nru 2042/20002, skond l-Artikolu 11(2) tar-Regolament bażiku.

(2)       Fl-Artikolu 1(3)(e) tar-Regolament (KE) Nru 1015/94 u r-Regolament (KE) Nru
          2042/2000 ("ir-Regolamenti definittivi"), il-Kunsill speċifikament eskluda mill-kamp ta'
          applikazzjoni tad-dazju anti-dumping is-sistemi ta' kamera elenkati fl-Anness għar-
          Regolamenti definittivi ("l-Anness"), li jirrappreżentaw sistemi ta' kamera professjonali ta'
          livell għoli li teknikament jaqgħu taħt id-definizzjoni tal-prodott skond l-Artikolu 1(2) tar-
          Regolamenti definittivi, iżda li ma jistgħux jitqiesu bħala sistemi ta' kamera tat-televiżjoni.

(3)       Esportatur produttur wieħed, Ikegami Tsushinki Co. Ltd. ("Ikegami"), talab permezz ta'
          ittra, li l-Kummissjoni rċeviet fil-15 ta' April 1999, biex jiżdiedu fl-Anness ċerti mudelli
          ġodda ta' sistemi ta' kamera professjonali inkluż l-aċċessorji tagħhom u b'hekk dawn jiġu
          eżentati mill-kamp ta' applikazzjoni tad-dazji anti-dumping. F'Jannar 2000, il-Kunsill
          permezz tar-Regolament (KE) Nru 176/20003 (ir-"Regolament li jemenda") aċċetta din it-
          talba u emenda r-Regolament (KE) Nru 1015/94 f'dan is-sens. Skond l-Artikolu 2 tar-
          Regolament (KE) Nru 176/2000, din l-emenda daħlet fis-seħħ l-għada tal-pubblikazzjoni
          tagħha fil-Ġurnal Uffiċjali tal-Komunitajiet Ewropej, jiġifieri t-28 ta' Jannar 2000.

1
         ĠU L 111, 30.4.1994, p. 106. Ir-Regolament kif emendat l-aħħar bir-Regolament (KE) Nru
         176/2000 (ĠU L 22, 27.1.2000, p. 29).
2
         ĠU L 244, 29.9.2000, p. 38. Ir-Regolament kif emendat l-aħħar bir-Regolament (KE) Nru
         825/2004 (ĠU L 127, 29.4.2004, p. 12).
3
         ĠU L 22, 27.1.2000, 29
 ---pagebreak--- 110          MT                 Il-Ġurnal Uffiċjali ta’ l-Unjoni Ewropea                      11.12.2008

                                      B. EŻAMI PREŻENTI

(4)   L-Istituzzjonijiet Komunitarji rċevew tagħrif li ma jkunx xieraq li jiġi applikat ir-
      Regolament li jemenda, billi dan emenda l-Anness għar-Regolament (KE) Nru 1015/94
      b'mod retroattiv.

(5)   Infatti, produttur esportatur wieħed, Ikegami, kellu jħallas id-dazju anti-dumping definittiv
      għall-esportazzjonijiet kollha tas-sistemi ta' kamera professjonali tiegħu soġġetti għar-
      Regolament li jemenda iżda magħmulin qabel id-data tad-dħul fis-seħħ ta' dan ir-
      Regolament, jiġifieri qabel it-28 ta' Jannar 2000, għalkemm dawn il-mudelli wara ġew
      eżentati mid-dazju skond l-Artikolu 1(3)(e) tar-Regolamenti definittivi.

(6)   F'dan il-kuntest, il-produttur esportatur konċernat irrefera wkoll għall-prattika ta' qabel ta'
      l-Istituzzjonijiet Komunitarji, li skond din emenda ta' l-Anness ġeneralment kienet tiġi
      applikata b'mod retroattiv sad-data tat-talba meta jkun xieraq. Għalhekk, il-produttur
      esportatur konċernat sostna li l-emenda ta' l-Anness skond ir-Regolament li jemenda
      għandha tiġi applikata mid-data meta l-Kummissjoni rċeviet it-talba rilevanti għall-
      eżenzjoni mid-dazju definittiv, jiġifieri l-15 ta' April 1999 skond il-prattika konsistenti ta' l-
      Istituzzjonijiet Komunitarji.

(7)   Il-Kummissjoni eżaminat jekk l-applikazzjoni retroattiva tar-Regolament li jemenda tkunx
      fil-fatt xierqa. F'dan ir-rigward tqies l-ewwel li l-mudelli kollha ta' kamera professjonali
      msemmijin fil-premessa (5) ġew ikkwalifikati tabilħaqq bħala sistemi ta' kamera
      professjonali. Skond l-Artikolu 1(3)(e) tar-Regolamenti definittivi dawn il-kameras huma
      eżentati mid-dazju anti-dumping definittiv bis-saħħa ta' l-inklużjoni tagħhom fl-Anness.
 ---pagebreak--- 11.12.2008      MT                 Il-Ġurnal Uffiċjali ta’ l-Unjoni Ewropea                          111

(8)      Huwa nnutat li sistema ta' kamera professjonali li taqa' taħt l-Artikolu 1(3)(e) tar-
         Regolamenti definittivi hija eżentata, mid-data meta ddaħħlet espliċitament fl-Anness
         permezz ta' l-emenda tar-Regolamenti definittivi, mid-dazju definittiv. F'dan il-kuntest, qed
         jiġi preżunt li l-produtturi esportaturi jafu minn qabel, jiġifieri qabel l-ewwel esportazzjoni
         lejn il-Komunità, iċ-ċikli tal-produzzjoni tagħhom u jekk il-mudelli ġodda tagħhom
         għandhomx jikkwalifikaw bħala kameras professjonali fis-sens ta' l-Artikolu 1(3)(e), u
         konsegwentement jekk għandhomx ikunu inklużi fl-Anness u ssir applikazzjoni għal dak
         il-għan.

(9)      Minkejja dan ta' hawn fuq, ma kinitx l-intenzjoni ta' l-Istituzzjonijiet Komunitarji li d-dazju
         anti-dumping definittiv ikun applikabbli għall-importazzjoni ta' sistemi ta' kamera
         professjonali li eventwalment jinstabu li jkunu eżentabbli minn dan id-dazju bl-
         applikazzjoni ta' l-Artikolu 1(3)(e). Għalhekk, fejn hu xieraq, il-ħtieġa għal applikazzjoni
         retroattiva ta' Regolament li jeżenta lil ċerti mudelli ta' kamera professjonali ġiet
         rikonoxxuta mid-data tar-riċevuta ta' tali talba, u dan ippermetta lill-istituzzjonijiet
         Komunitarji jikkontrollaw tajjeb il-preċiżjoni tal-klassifikazzjonijiet. Dan kien il-każ,
         partikolarment, fejn mudelli ta' kamera professjonali ġew importati fil-Komunità qabel id-
         dħul fis-seħħ tar-Regolament li jemenda l-Anness iżda wara d-data tat-talba għal eżenzjoni.
 ---pagebreak--- 112           MT                 Il-Ġurnal Uffiċjali ta’ l-Unjoni Ewropea                     11.12.2008

(10)   Fil-każ preżenti, intwera li Ikegami importa ċerti sistemi ta' kamera professjonali, qabel il-
       pubblikazzjoni tar-Regolament li jemenda, iżda wara li ressaq it-talba tiegħu għal
       eżenzjoni, li sussegwentement ġew eżentati bl-applikazzjoni ta' l-Artikolu 1(3)(e) tar-
       Regolamenti definittivi. Ir-Regolament li jemenda daħal fis-seħħ l-għada tal-
       pubblikazzjoni tiegħu, jiġifieri fit-28 ta' Jannar 2000. Madankollu, kif imsemmi hawn fuq,
       ma kinitx l-intenzjoni ta' l-Istituzzjonijiet Komunitarji li d-dazji anti-dumping definittivi
       japplikaw għas-sistemi ta' kamera li jinstab li huma eżentabbli wara li tkun tressqet talba
       b'dak l-effett lill-Kummissjoni. Tabilħaqq, il-Kummissjoni, minnufih wara l-impożizzjoni
       tal-miżuri definittivi u l-ħolqien ta' l-ewwel Anness fl-1994, fil-fatt għarrfet lill-produtturi
       esportaturi konċernati bl-intenzjoni li tirrimborża d-dazji anti-dumping definittivi mħallsin
       għall-importazzjoni ta' sistemi ta' kamera professjonali li eventwalment jinstabu li jaqgħu
       taħt l-Artikolu 1(3)(e) bejn talba kollha kemm hi dokumentata għal eżenzjoni u l-
       pubblikazzjoni korrispondenti ta' l-Anness emendat. F'dan il-kuntest, tqies li l-
       applikazzjoni retroattiva tar-Regolament li jemenda, billi emenda l-Anness għar-
       Regolament (KE) Nru 1015/94 kienet iġġib is-sitwazzjoni attwali konformi mal-prattika
       konsistenti ta' l-Istituzzjonijiet Komunitarji.

(11)   L-industrija Komunitarja u Ikegami ġew mgħarrfa b'dan u ngħataw perijodu ta' żmien biex
       jikkummentaw fuq is-sejbiet tas-servizzi tal-Kummissjoni. Ħadd mill-partijiet interessati
       ma oġġezzjona għall-konklużjonijiet ta' hawn fuq.

                                       C. KONKLUŻJONI

(12)   Wara li qiesu dan ta' hawn fuq, l-Istituzzjonijiet Komunitarji kkonkludew li l-applikazzjoni
       retroattiva ta' l-Anness kif emendat mir-Regolament li jemenda hija ġustifikata.
 ---pagebreak--- 11.12.2008       MT                 Il-Ġurnal Uffiċjali ta’ l-Unjoni Ewropea                       113

(13)     Minħabba dan ta' hawn fuq l-Anness kif emendat mir-Regolament (KE) Nru 176/2000
         għandu japplika għall-importazzjoni tal-mudelli ta' kamera professjonali li ġejjin prodotti u
         esportati lejn il-Komunità Ewropea minn Ikegami mid-data meta l-Kummissjoni rċeviet it-
         talba rilevanti għall-eżenzjoni mid-dazju anti-dumping definittiv għal dawn il-mudelli,
         jiġifieri l-15 ta' April 1999:

         –     camera head HC-400

         –     camera head HC-400W

         –     viewfinder VF15-46

         –     operational control unit RCU-390

         –     camera adapter CA-400

         –     camera control unit MA-200A,

ADOTTA DAN IR-REGOLAMENT:

                                                 Artikolu 1

L-Artikolu 2 tar-Regolament (KE) Nru 176/2000 għandu jinbidel b’dan li ġej:

"Artikolu 2

1.      Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.
 ---pagebreak--- 114             MT                 Il-Ġurnal Uffiċjali ta’ l-Unjoni Ewropea                11.12.2008

2.     Għall-prodotti ta' Ikegami Tsushinki Co. Ltd. elenkati hawn taħt, dan ir-Regolament għandu
japplika mill-15 ta' April 1999:

– camera head HC-400

– camera head HC-400W

– viewfinder VF15-46

– operational control unit RCU-390

– camera adapter CA-400

– camera control unit MA-200A".

                                                Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali ta'
l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fil-Lussemburgu, 4 ta’ Ottubru 2004.

                                               Għall-Kunsill
                                               Il-President

                                                A. J. DE GEUS